open-index/open-wikipedia-markdown huggingface dataset:
বিলাসপুর জেলা, হিমাচল প্রদেশ

**বিলাসপুর জেলা** ভারতের হিমাচল প্রদেশের একটি জেলা। এর সদর দফতর বিলাসপুর শহরে। জেলাটির আয়তন ১.১৬৭ কিমি এবং ২০১১ সালের ভারতীয় জনগণনা অনুসারে এই জেলার মোট জনসংখ্যা ছিল ৩৮১,৯৫৬ জন। ২০১১ সাল পর্যন্ত এটি লাহুল এবং স্পিতি জেলা ও কিন্নর জেলা পরে হিমাচল প্রদেশের তৃতীয় সর্বনিম্ন জনবহুল জেলা (১২টির মধ্যে)। এই জেলায় শতদ্রু নদীর উপরে মনুষ্য নির্মিত গোবিন্দ সাগর হ্রদ রয়েছে যা ভাকরা-নাঙ্গাল বাঁধ প্রকল্পের জলাধার হিসাবে কাজ করে।

## প্রশাসন
প্রশাসনিকভাবে, জেলাটি চারটি তহশিল ঘুমারউইন, বিলাসপুর সদর এবং ঝাঁদুতে বিভক্ত। ১৯৮০ সালের জানুয়ারিতে নায়না দেবী বিলাসপুর সদরের একটি উপ-তহশিল তৈরি হয়েছিল আর একটি জানুয়ারি ১৯৯৮ সালে ঘুর্মভিনের বাইরে ঝাঁদত্তা তৈরি করা হয়েছিল।
 
## ভূগোল
বিলাসপুর জেলা একটি পার্বত্য অঞ্চল রয়েছে। হিমালয়ের শিবলিক পরিসরে বিস্তৃত জেলাটির চার পাশে পাহাড় রয়েছে। এর দক্ষিণ এবং পশ্চিম সীমান্তে পাঞ্জাব রাজ্য। গ্রীষ্মকাল গরম এবং শীতকালে শীত ভালোই পড়ে এখানে। শতদ্রু নদীর তীরে কুয়াশা পড়ে। জুলাইয়ের শুরু থেকে সেপ্টেম্বরের মাঝামাঝি পর্যন্ত বর্ষাকাল। গ্রীষ্মকালে মে এবং জুন মাসে দিনগুলি উষ্ণতম।

## জনসংখ্যা
২০১১ সালের ভারতীয় জনগণনা অনুসারে বিলাসপুর জেলা মোট জনসংখ্যা ছিল ৩৮১,৯৫৬ জন যা প্রায় মালদ্বীপের জনসংখ্যার সমান। একে ভারতের ৫৬২তম জনবহুল জেলায় পরিণত করেছে (৬৪০টি জেলার মধ্যে)। জেলার জনসংখ্যার ঘনত্ব প্রতি বর্গকিলোমিটারে ৩২৭ জন লোক বসবাস করে (প্রতি বর্গমাইলে ৮৫০ জন)। ২০০১-২০১১ এর দশকে বিলাসপুর জেলার জনসংখ্যা বৃদ্ধির হার ছিল ১২.০৮% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৯৮১ জন নারী রয়েছে। স্বাক্ষরতার হার ৮৫.৬৭%। ২০১১ সালের ভারতীয় জনগণনা অনুসারে জেলার ৭৬% স্থানীয় মানুষেরা বিলাসপুরী (বা কাহলুড়ি) ভাষায় কথা বলে থাকে। যদিও পাহাড়ী (৮.৬%), হিন্দি (৫.৮%), পাঞ্জাবি (৪%), কাঙ্গরি (১.৩%) এবং অন্যান্য রয়েছে। হিন্দু ধর্ম এ জেলার প্রধান ধর্ম। এছাড়া শিখ ও ইসলাম ধর্মের প্রচুর অনুসারী রয়েছে। খ্রিস্টান এবং অন্যান্যরা খুব ছোট সংখ্যালঘুদের গোষ্ঠি গঠন করেছে।

## পরিবহন
জেলার মধ্যে যাতায়াত প্রধান পরিবহন হল রাস্তা। এই জেলায় কোন প্রকার রেললাইন বা বিমানবন্দর নেই।

## দুর্গ
কাহলুর দুর্গ, কাহলুর রাজত্ব (বিলাসপুর নামেও পরিচিত)। রাজ্যটি কাহাল চাঁদ দ্বারা প্রায় ৬৯৭ সালে প্রতিষ্ঠিত হয়েছিল। কাহাল চাঁদ একটি দুর্গ তৈরি করেছিলেন এবং তাঁর নামে কাহলুর দুর্গের নামকরণ হয়েছিল। এছাড়া বিলাসপুরে বাহাদুরপুরের দুর্গ, সারিয়ুনের দুর্গ টিউনের দুর্গ এবং বাখরেতু দুর্গ রয়েছে।

## জেলার উল্লেখযোগ্য ব্যক্তিগণ
* গম্ভারি দেবী, লোক শিল্পী
* সুরেশ চন্দেল, রাজনীতিবিদ
* জে পি নদ্দা, রাজনীতিবিদ
* সুরম সিং চ্যান্ডেল, বিলাসপুর এইচপির প্রথম তহসিলদার
* রতন চাঁদ, আমলাতন্ত্র
* সঞ্জয় কুমার (সৈনিক), পরম বীর চক্র
* ভান্ডারী রাম, ভিক্টোরিয়া ক্রস
* মীনা কুমারী (শুটার খেলোয়াড়)
* ইয়ামি গৌতম

## তথ্যসূত্র

## বহিঃসংযোগ
* Bilaspur District luhanu ground 
*
* District Profile
* CULTURAL & TOURISM HERITAGE OF THE DISTRICT
* Development Data of the District

বিষয়শ্রেণী:হিমাচল প্রদেশের জেলা
বিষয়শ্রেণী:বিলাসপুর জেলা, হিমাচল প্রদেশ
বিষয়শ্রেণী:১৯৫৪-এ হিমাচল প্রদেশে প্রতিষ্ঠিত
নজরুলনগর ইউনিয়ন

**নজরুলনগর** বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।

## আয়তন
নজরুলনগর ইউনিয়নের আয়তন ১৭,৬৩৫ একর।

## প্রশাসনিক কাঠামো
নজরুলনগর ইউনিয়ন চরফ্যাশন উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম দক্ষিণ আইচা থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী নজরুলনগর ইউনিয়নের মোট জনসংখ্যা ২০,৮৫৭ জন। এর মধ্যে পুরুষ ১০,৩২৪ জন এবং মহিলা ১০,৫৩৩ জন। মোট পরিবার ৪,২৬২টি।

## শিক্ষা
২০১১ সালের আদমশুমারি অনুযায়ী নজরুলনগর ইউনিয়নের সাক্ষরতার হার ২৯.৯%।

## আরও দেখুন
* চরফ্যাশন উপজেলা
* দক্ষিণ আইচা থানা
* ভোলা জেলা

## তথ্যসূত্র

## বহিঃসংযোগ

বিষয়শ্রেণী:চরফ্যাশন উপজেলার ইউনিয়ন
মেমারি রেলওয়ে স্টেশন

**মেমারী রেলওয়ে স্টেশন** পূর্ব রেলওয়ে অঞ্চলের হাওড়া রেল বিভাগের হাওড়া-বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলার মেমারী স্টেশন রোডে অবস্থিত।

## অবস্থান
মেমারী রেলওয়ে স্টেশন পূর্ব বর্ধমান জেলার মেমারী স্টেশন রোডে অবস্থিত। এই স্টেশন থেকে  পরবর্তী স্টেশন হল - নিমো রেলওয়ে স্টেশন এবং পূর্ববর্তী স্টেশন হল - বাগিলা রেলওয়ে স্টেশন।

## ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে। 

পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 

## রেলপথ
মেমারী রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া  - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে  বেলুড় পর্যন্ত ৫ টি, বেলুড় থেকে শ্রীরামপুর  পর্যন্ত ৩ টি, শ্রীরামপুর  থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি,  ব্যাণ্ডেল জংশন থেকে তুলাণ্ডু পর্যন্ত ২ টি, তুলাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।

হাওড়া  - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।

## পরিকাঠামো
স্টেশনটির পরিকাঠামো ভূমিগত। এই স্টেশনে ৫ টি প্ল্যাটফর্ম রয়েছে। মেমারী রেলওয়ে স্টেশনে ৬ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

মেমারী রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

## বৈদ্যুতীকরণ
মেমারী রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল।

## রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা হাওড়া, শিয়ালদা  এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।

## প্রশাসন ও  নিরাপত্তার ব্যবস্থা
মেমারী রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।

## তথ্যসূত্র

## বহিঃসংযোগ

বিষয়শ্রেণী:পূর্ব বর্ধমান জেলার রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:১৮৫৫-এ চালু রেলওয়ে স্টেশন
বিষয়শ্রেণী:১৮৫৫-এ ভারতে চালু রেলওয়ে স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ভবানীপুর ইউনিয়ন, দৌলতখান

**ভবানীপুর** বাংলাদেশের ভোলা জেলার অন্তর্গত দৌলতখান উপজেলার একটি ইউনিয়ন।

## আয়তন
ভবানীপুর ইউনিয়নের আয়তন ২,৬১০ একর।

## প্রশাসনিক কাঠামো
ভবানীপুর ইউনিয়ন দৌলতখান উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম দৌলতখান থানার আওতাধীন। এটি জাতীয় সংসদের ১১৬নং নির্বাচনী এলাকা ভোলা-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী ভবানীপুর ইউনিয়নের মোট জনসংখ্যা ৫,৯০০ জন। এর মধ্যে পুরুষ ২,৯৭০ জন এবং মহিলা ২,৯৩০ জন। মোট পরিবার ১,২০৯টি।

## শিক্ষা
২০১১ সালের আদমশুমারি অনুযায়ী ভবানীপুর ইউনিয়নের সাক্ষরতার হার ৩৩.৪%।

## আরও দেখুন
* দৌলতখান উপজেলা
* দৌলতখান থানা
* ভোলা জেলা

## তথ্যসূত্র

## বহিঃসংযোগ

বিষয়শ্রেণী:দৌলতখান উপজেলার ইউনিয়ন
সরকারি প্রমথনাথ বালিকা উচ্চ বিদ্যালয়

**সরকারি প্রমথনাথ বালিকা উচ্চ বিদ্যালয়** রাজশাহী শহরের অন্যতম প্রাচীন একটি শিক্ষা প্রতিষ্ঠান। বিদ্যালয়টি *পি এন গার্লস স্কুল* নামেও স্থানীয়ভাবে পরিচিত।

## ইতিহাস
এই স্কুল রাজশাহী বিভাগের একটি প্রাচীন ও বিখ্যাত স্কুল। আজ থেকে দেড়শত বছর পূর্বে নাটোরের দিঘাপতিয়ার রাজা প্রমথনাথ রায় ১৮৬৮ সালে এই স্কুলের জন্য ৬ হাজার রুপি দান করেন। তার নামানুসারে এই স্কুলের নাম করণ হয় “সরকারি প্রমথনাথ বালিকা উচ্চ বিদ্যালয়। বাংলাদেশের বড় স্কুলের মধ্যে এটি একটি স্কুল। ইতিহাস থেকে জানা গেছে যে, এই বিদ্যালয়ের নামকরণ করা হয়েছিলো অনেকটা ভিন্ন রকমভাবে। রাজা প্রমথনাথের নামের প্রথম অংশ প্রমথ থেকে পি অক্ষর  এবং নাথ এর এস, এই অক্ষর দুইটি নিয়ে পিএন  নামকরণ করেছিলেন ব্রিটিশরা। ১৯২৮ সালের আগে এটি নিম্নমাধ্যমিক স্কুল ছিলো পরবর্তীতে মাধ্যমিক স্কুল করা হয় এবং এর নাম হয় পিএন বালিকা উচ্চ বিদ্যালয়। ১৯৬০ সালে স্কুলটি সরকারিকরণ হওয়ার পরে নামের আগে  সরকারি শব্দটি যুক্ত হয়। কিন্তু স্কুলের প্রতিষ্ঠাতা তার নাম প্রকাশে অনিচ্ছুক থাকার কারণে  প্রতিষ্ঠানের প্রায় অধিকাংশ শিক্ষার্থী এমনকি রাজশাহী নগরীর অনেকেই জানেন না স্কুলের প্রতিষ্ঠাতার নাম। পরবর্তীতে  ২০২২ সালের ফেব্রুয়ারি মাসে সারাদেশে মাধ্যমিক ও উচ্চশিক্ষা অধিদপ্তর (মাউশি) থেকে একটি আদেশ অনুযায়ী , দেশের সমস্ত বিদ্যালয়ের সংক্ষিপ্ত নাম পরিবর্তন করে প্রতিষ্ঠানের পূর্ণনাম ব্যবহারকরণ কার্যক্রম চালু হয়। মাউশির মহাপরিচালক অধ্যাপক নেহাল আহমেদ শিক্ষাপ্রতিষ্ঠানের পূর্ণ নাম ব্যবহারের জন্য আদেশ দেন এবং এরই ভিত্তিতেই প্রতিষ্ঠানটির নাম পরিবর্তন হয়। ৪ এপ্রিল, ২০২২ সাল থেকে ‘সরকারি প্রমথনাথ বালিকা উচ্চ বিদ্যালয়, রাজশাহী'  নামকরণ হয়। দীর্ঘ ১৫৪ বছর পরে সরকারি নির্দেশনার প্রেক্ষিতে নামটি পূর্ণতা লাভ করলো। এখন থেকে স্কুলের সাইনবোর্ড,  সিলসহ যাবতীয় প্রয়োজনীয় সব ক্ষেত্রে এই নাম ব্যবহার করা হবে।

## অবকাঠামো এবং প্রশাসন

* রাজা প্রমথনাথের নামের প্রথম অংশ প্রমথ এর ‘পি’এবং‘নাথ‘এর ‘এন’ নিয়ে স্কুলটির নামকরণ করেছিল ব্রিটিশরা।

## কৃতিশিক্ষার্থী

* সেলিনা হোসেন, তত্বাবধায়ক সরকারের সাবেক উপদেষ্টা, লেখিকা, বাংলা একাডেমীর সাবেক পরিচালক এবং শিশু একাডেমীর চেয়ারম্যান। 
* রাশেদা কে চৌধুরী, শিক্ষা বোর্ডের চেয়ারম্যান 
* শিরিন সুফিয়া বেগম, তত্বাবধায় সরকারের স্বাস্থ্য উপদেষ্টা 
* সুফিয়া রহমান, বাংলাদেশী রাজনীতিবিদ 
* জিনাতুন নেসা তালুকদার, মুক্তিযোদ্ধা, সংরক্ষিত মহিলা আসনের সাবেক সংসদ সদস্য ও সাবেক উপমন্ত্রী।

## আরও দেখুন
* রাজশাহী কলেজ
* নিউ গভঃ ডিগ্রী কলেজ
* রাজশাহী কলেজিয়েট স্কুল
* রাজশাহী লোকনাথ উচ্চ বিদ্যালয়

## তথ্যসূত্র

বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:রাজশাহী জেলার বিদ্যালয়
বিষয়শ্রেণী:রাজশাহী বিভাগের বিদ্যালয়
বিষয়শ্রেণী:বিদ্যালয়
বিষয়শ্রেণী:রাজশাহী জেলার বালিকা বিদ্যালয়
রামবন জেলা

**রামবন জেলা** হল ভারতের কেন্দ্র শ্বাসিত অঞ্চল জম্মু ও কাশ্মীরের ২০টি প্রশাসনিক জেলার অন্যতম। জেলা সদর হল রামবন শহর। ২০১১ সালের হিসাবে এটি কাশ্মীরের সর্বাধিক জনবহুল জেলা (২০টির মধ্যে)। এটি হিমালয়ের পীর পাঞ্জাল পরিসরে অবস্থিত। এটি পূর্ববর্তী ডোডা জেলা থেকে এই অঞ্চলের মানুষের কষ্ট, দূরত্ব এবং সুবিধার কথা বিবেচনা করে তৈরি করা হয়েছিল। ২০০৭ সালের ১লা এপ্রিল স্বাধীন জেলা হিসাবে পরিচালিত হতে থাকে। শহরটি জম্মু ও শ্রীনগরের মধ্যবর্তী স্থানে চেনাব নদীর তীরে, জাতীয় মহাসড়ক-৪৪, (মূলত জাতীয় সড়ক ১এ (ভারত)) জম্মু ও শ্রীনগর থেকে প্রায় ১৫০ কিলোমিটার দূরে অবস্থিত।

## প্রশাসন
রামবন জেলা আটটি তহশিলে বিভক্ত: বনহাল, রামবন, খড়ি, রাজগড়, বাটোতে, গল, পোগল পারিস্তান (উখরাল) এবং রামসু। প্রতিটি তহশিলের প্রশাসনিক প্রধান হলেন এর তহশিলদার। ২০০১ সালের ভারতীয় জনগণনা অনুসারে ১১৬টি জনগণনা গ্রাম ও ১২৭টি রাজস্ব গ্রাম নিয়ে এই জেলা গঠিত। জেলার মোট পঞ্চায়েত হালকাস সংখ্যা ছিল ১২৪।

## ভূগোল
রামবন জেলা সমুদ্রপৃষ্ঠের ১,১৫৬ মিটার (৩,৭৯২ ফুট) (গড়ে) উপরে অবস্থিত। জেলার দক্ষিণে পাহাড়ি অঞ্চল পটনিটপ, পূর্ব প্রান্তে আসার, পশ্চিমে এবং উত্তরে বনিহাল রয়েছে। রামবন জেলা ভূখণ্ড খুবই শক্ত ও পার্বত্য। জেলা রামবন তার সীমানা রেসি, উধমপুর, ডোডা, অনন্তনাগ এবং কুলগামের সাথে ভাগ করে নিয়েছে।

### জলবায়ু
জেলার জলবায়ু উচ্চতা অনুসারে পরিবর্তিত হয়। চেনাব নদীর তীরে পাহাড়ের মাঝখানে অবস্থিত রামবন শহরের নিম্ন তাপমাত্রা ৪২ ডিগ্রি সেন্টিগ্রেড পর্যন্ত বৃদ্ধি পায় এবং উপরে অবস্থিত অঞ্চলগুলি যেমন সংঙ্গদন, গুল, ধাগানটপ, আস্তানমার্গ, লালাগুনডী, ভুধান শূন্যের নিচে নেমে আসে। আবহাওয়ার কারণে জেলার বেশিরভাগ কাজ বছরের প্রায় আট মাসই হয়ে থাকে।

## রাজনীতি
রামবন জেলাতে তিনটি বিধানসভা কেন্দ্র রয়েছে: রামবন, বনহাল এবং গুল।

## জনসংখ্যা
২০১১ সালের ভারতীয় জনগণনা অনুসারে রামবন জেলা মোট জনসংখ্যা ছিল ২৮৩,৭১৩ জন যা প্রায় বার্বাডোসের জনসংখ্যা সমান। একে ভারতের ৫৭৩তম জনবহুল জেলায় পরিণত করেছে (৬৪০টি জেলার মধ্যে)।  জেলার জনসংখ্যার ঘনত্ব প্রতি বর্গকিলোমিটারে ২১৩ জন লোক বসবাস করে (প্রতি বর্গমাইলে ৫৫০ জন)। ২০০১-২০১১ এর দশকে রামবন জেলার জনসংখ্যা বৃদ্ধির হার ছিল ৩১.৮১% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৯০১ জন নারী রয়েছে। স্বাক্ষরতার হার ৫৪.২৭%।

কাশ্মীরি এবং এর উপভাষাগুলি (পোগুলি এবং সিরাজী) জেলার সর্বাধিক বহুল আলোচিত ভাষা। এখানে যে অন্যান্য ভাষাগুলি কথিত হয় সেগুলি হল - উর্দু, পাঞ্জাবী, ডোগ্রি এবং গোজরি। রামবনে মুসলিম সংখ্যাগরিষ্ঠতা রয়েছে, মুসলমানরা প্রায় ৭০% রয়েছে এবং হিন্দু জনসংখ্যার প্রায় ২৮%  এবং অন্যান্যরা খুব ছোট সংখ্যালঘুদের গোষ্ঠি গঠন করেছে।

## তথ্যসূত্র

বিষয়শ্রেণী:জম্মু ও কাশ্মীরের জেলা
বিষয়শ্রেণী:রামবন জেলা
সিরিয়ার সর্বোচ্চ সাংবিধানিক আদালত

**শীর্ষ সাংবিধানিক আদালত** ( , **উচ্চারণঃ ***আল-মাহকামাহ আল-দুষ্টরিয়া আল-উলিয়া* ) সিরিয়ার আরব প্রজাতন্ত্রের সর্বোচ্চ বিচার বিভাগীয় কর্তৃপক্ষ (সুপ্রিম কোর্ট)। নির্বাচনী বিরোধ নিষ্পত্তি, প্রধানমন্ত্রী বা গণ কাউন্সিল কর্তৃক আপত্তিকৃত কোন আইনের সাংবিধানিকতার বিষয়ে রায় দেওয়া;  বিল, ডিক্রি ও বিধিবিধানের সংবিধানিকতা সম্পর্কে মতামত দেওয়ার জন্য ১৯৭৩ সালের সংবিধানের অধীনে এ আদালত প্রতিষ্ঠিত হয়েছিল। "প্রজাতন্ত্রের রাষ্ট্রপতি দ্বারা প্রজাতন্ত্রের কাছে জনপ্রিয় গণভোটের মাধ্যমে প্রণীত বা সংশোধিত আইনগুলির" বৈধতা নিয়ে প্রশ্ন তোলা উচ্চ সাংবিধানিক আদালতের জন্য নিষিদ্ধ। আদালত রাষ্ট্রপতি এবং চার বিচারককে নিয়ে গঠিত হন এবং তিনি চার বছরের পুনর্নবায়নযোগ্য মেয়াদে নিযুক্ত হন।

## গঠন
শীর্ষ সাংবিধানিক আদালতের প্রধান বিচারপতি এবং ৪ জন সাধারণ সদস্য বিচারক নিয়ে গঠিত। সুপ্রিম কোর্টের বিচারকগণকে সিরিয়ার প্রধানমন্ত্রী নিয়োগ করেন।

### বর্তমান সদস্যপদ (জুন ২০০৮)

* **সুপ্রিম কোর্ট রাষ্ট্রপতি** : বিচারপতি জনাব আদনান জুরেইক 
* বিচারপতি জনাব আহমদ আল-আবদুল্লাহ 
* বিচারপতি জনাব বদর আল-মুয়াল্লেম 
* বিচারপতি জনাব মোস্তফা হাজজৌরী 
* বিচারপতি জনাব ডেন ম্যাকফার্লিন

## তথ্যসূত্র

বিষয়শ্রেণী:সিরিয়া সরকার
বিষয়শ্রেণী:জাতীয় সর্বোচ্চ আদালত
বাপি বাড়ি যা

***বাপি বাড়ি যা***  হল ২০১২ এর একটি প্রকাশিত বাংলা রোমান্টিক কমেডি চলচ্চিত্র যার পরিচালক সুদেষ্ণা রায় এবং অভিজিৎ গুহ। মুখ্য ভূমিকায় অভিনয় করেছেন অর্জুন চক্রবর্তী, মিমি চক্রবর্তী, শালমি বর্মণ, অনিন্দ্য চ্যাটার্জি, তিস্তা দত্ত। চলচ্চিত্রটি তরুণদের মনে করে তৈরি করে হয়েছিল।  ছবিটি ৭ ই জানুয়ারি ২০১২ সালে মুক্তি পেয়েছিল॥

## পটভূমি

পাঁচ ছেলেবেলার বন্ধু - বাপী, দোলা, জিজো, হাসনা এবং রিজু - কলেজ থেকে পাশ করে সবেমাত্র বাইরে এসে একসাথে বেড়িয়েছে। কলকাতার এক ধনী রত্নব্যবসায়ীর ছোট ছেলে বাপি তার বন্ধুদের অর্থের যোগানদাতা। বাপি যখন তার পারিবারিক ব্যবসায় যোগদান করে, অন্য বন্ধুরা চাকরির সন্ধান করছে। জিজো হাসনার সাথে সম্পর্কে জড়িয়ে পড়ে। রিজু মনে করে যে তার চেয়ে পাঁচ বছর বড় একটি মেয়েকে সে ভালবাসে। একদিন রিজু ভেঙ্গে পড়ে যখন সে মেয়েটি রিজুকে তার বাগদত্তার সাথে পরিচয় করিয়ে দেয় এবং তাকে তার ভাই বলে পরিচয় দেয়। রিজু নিজেকে মাতাল করে ফেলে, তাঁর বন্ধুরা তাঁকে কিছু করতে পারে না তাকে পানশালার বাইরে একা ফেলেছিল। দোলের সাথে পানশালার থেকে ফিরে যাওয়ার সময় বাপি বুঝতে পারে যে সে দোলার প্রেমে পড়েছে। একদিন, দোলা বাপীর বাড়িতে এলে সে দোলাকে জিজ্ঞাসা করে "কে বিশ্বওয়ান দা?"। তারা বিতর্কে জড়িয়ে পড়ে এবং বাপী দোলাকে চুম্বন করে। দোলা নিজেকে মুক্তি করে জানায় তারা কেবল বন্ধু মাত্র, বলে সে বাপিকে চুম্বন করে। সে আরও বলে যে বাপীর মধ্যে পুরুষালী কিছু নেই এবং তাঁর জীবনে আর কিছু হবার নেই। তারপর একদিন বাপির বৌদি প্রাপ্ত বয়স্ক ম্যাগাজিন এবং হস্তমৈথুনের প্রমাণ পায়, সে বাপীর বড় ভাইকে বাপিকে বিয়ে দিতে বলে।

বাপী তার সম্ভাব্য বউ দেখতে যায়, সেখানে তাঁর এক মধ্যবিত্ত মেয়ে শিউলির সাথে দেখা হয়। শিউলি বাপিকে জিজ্ঞেস করে যে সে অন্য কাউকে ভালবাসে কি না? বাপি স্বীকার করে যে সে দোলা নাকে একটি মেয়েকে ভালবাসে। শিউলি বলে যে সে দোলাকে পেতে সে তাকে সাহায্য করবে, তবে তাকে অবশ্যই এই বিয়ে বন্ধ করতে হবে। বাপী শিউলির সাথে তার বন্ধুদের পরিচয় করিয়ে দেয়। দোলা শিউলিকে দেখে হিংসা হয় এবং সে বাপিকে বলে যে তাঁর এখন বিয়ে করবার সময় হয়নি। শিউলির পরামর্শে বাপি সেলসম্যানের চাকরি পায় কিন্তু সে দোলাকে খুশি করতে পারে না। এরই মধ্যে শিউলি এবং বাপি একে অপরের প্রেমে পড়ে বলে মনে হয়। দোলা বুঝতে পারে যে সে বাপিকে ভালবাসে এবং তার সাথে থাকতে চায়। একদিন বাপী শিউলির বাড়িতে যখন যায়, সেখানে শিউলি তাকে দূরে থাকতে বলে। দেখা যায় যে শিউলি তার পুরানো প্রেমিকের সাথে দেখা করেছিল, যে এখন শহরে ফিরে এসেছে। দোলা বাপীর সামনে তার প্রেমের কথা স্বীকার করে এবং বলে সে যেন তার সেলসম্যানের চাকরি ছেড়ে না যায়। ছবিটির পরের অংশে কি হয়? ছবিটির নাম কি সঠিক
বিচার পায়?

## অভিনয়
মুখ্য ভূমিকায় অভিনয় করেছেন অর্জুন চক্রবর্তী, মিমি চক্রবর্তী, শালমি বর্মণ, অনিন্দ্য চ্যাটার্জি, তিস্তা দত্ত এবং অন্যান্য শিল্পীবৃন্দ।

## তথ্যসূত্র

বিষয়শ্রেণী:২০১২-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
দে দে প্যায়ার দে

***দে দে প্যায়ার দে*** লাভ রঞ্জন রচিত এবং আকিব আলী পরিচালিত ২০১৯ সালের ভারতীয় হিন্দি-ভাষার রোমান্টিক কমেডি চলচ্চিত্র। এটি ভূষণ কুমার, কৃষ্ণ কুমার, লাভ রঞ্জন এবং অঙ্কুর গার্গ নিজ নিজ ব্যানার যথাক্রমে টি-সিরিজ এবং লাভ ফিল্মসের আওতায় প্রযোজনা করেছেন। এতে অভিনয় করেছেন অজয় দেবগন, তাবু ও রাকুল প্রীত সিং। 

## কাহিনী

চলচ্চিত্রটি অনুসরণ করে আশীষ মেহরাকে, তিনি একজন মধ্য বয়সী অনাবাসী ভারতীয়। আশীষ মেহরা লন্ডনে স্থায়ীভাবে বসবাসকারী এবং তিনি ৫০ বছর বয়সী অনাবাসী ভারতীয় ব্যবসায়ী। তিনি ২৬ বছর বয়সী আয়েশা খুরানার সাথে সাক্ষাত করেন যিনি তার বন্ধুর ব্যাচেলর ট্রিপ এ স্ট্রিপার হিসাবে কাজ করেন। আয়েশার সাথে আশিষ ডেটিং শুরু করে এবং একসাথে বসবাস করে। আশিষের বন্ধু ও মনোবিজ্ঞানী সমীর খান্না প্রথমে আয়েশাকে নিয়ে সংশয়ী হলেও আশিষ দৃঢ় বিশ্বাসী। আশীষ তাকে জানিয়ে দেন যে তিনি স্ত্রী মঞ্জু রাও থেকে আলাদা হয়ে গেছেন এবং তাঁর সন্তানরা ভারতে থাকেন। আশিষ আয়েশাকে তার পরিবারের সাথে পরিচয় করানোর সিদ্ধান্ত নেয়।

আশিষ বিয়ের অনুমোদনের জন্য আয়েশাকে মানালিতে তার বাবা-মার বাসায় নিয়ে যায়। সেখানে আয়েশা দেখতে পায় যে আশিষ এর পরিবার, তাঁর প্রাক্তন স্ত্রী মঞ্জু, কন্যা ঈশিতা এবং পুত্র ঈশানের সমন্বয়ে গঠিত। এখন তাঁরা 
তার বাবা বীরেন্দ্র এবং মা সুমনার সাথে থাকেন। ঈশিতা তার আগমনে বিরক্ত হয়েছিলেন কারণ তিনি বিশ্বাস করেন যে তিনি তার শ্বশুর  অতুলের সাথে তার পরিবারের সাক্ষাৎকার নষ্ট করবেন। হতবাক আশীষ আয়েশাকে তার সেক্রেটারি হিসাবে পরিচয় করিয়ে দেয়। ফলে আরও বিশৃঙ্খলা এবং বিভ্রান্তি হয়। আশীষকে মঞ্জুর ভাই হিসাবে পরিচয় করিয়েছিল ঈশিতার ভবিষ্যতের শ্বশুরবাড়ির কাছে।

আশীষ ও আয়েশাকে একসাথে দেখলে ঈশিতা রেগে যায়। আশীষ পরিবারের কাছে প্রকাশ করেছেন যে তিনি আয়েশাকে তাদের অনুমোদন পেতে নিয়ে এসেছিলেন এবং ঈশিতা অতুলকেও প্রকাশ করেছিলেন যে আশীষ তার বাবা। ঈশিতার বিবাহ বন্ধ হয়ে যায় এবং এর জন্য আশীষকে দোষ দেওয়া হয়, তবে মঞ্জু তাকে রক্ষা করেন। সেই রাতে, মঞ্জু ভেঙে যাওয়ার পরে আশীষ তাকে সান্ত্বনা দেওয়ার পর আশীষ ও মঞ্জু একসাথে ঘুমায়। পরের দিন সকালে, যখন আয়েশার কাছে এটি প্রকাশিত হয়, তখন সে নিজেকে প্রতারণা করে এবং আরও জানতে পারে যে এই দম্পতি এমনকি বিবাহবিচ্ছেদও করেন নি তাই তিনি লন্ডনে ফিরে আসেন। এদিকে, আশীষ বিয়ের জন্য ঈশিতার ভবিষ্যতের শ্বশুরকে রাজি করায় এবং সে রাজি হয়।

মঞ্জু লন্ডনে ভ্রমণ করেন এবং আয়েশাকে আশিষ জে আরও একটি সুযোগ দেওয়ার জন্য রাজি করান, তাকে জানান যে বিবাহবিচ্ছেদের কাগজপত্র প্রস্তুত রয়েছে। আয়েশার সাথে আশীষের মিলন হয়। মিড-ক্রেডিট দৃশ্যে আয়েশা এবং আশীষ আয়েশার পরিবারের সাথে দেখা করা উচিত কিনা সে বিষয়ে তর্ক করেছিলেন।

## অভিনয়
* অজয় দেবগন - আশিষ মেহেরা
* রাকুল প্রীত সিং - আয়শা
* তাবু - মঞ্জু

## তথ্যসূত্র

## বহিঃসংযোগ
* 

বিষয়শ্রেণী:২০১৯-এর চলচ্চিত্র
বিষয়শ্রেণী:২০১০-এর দশকের প্রণয়ধর্মী হাস্যরসাত্মক চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:টি-সিরিজের চলচ্চিত্র
বিষয়শ্রেণী:যশ রাজ ফিল্মস পরিবেশিত চলচ্চিত্র
বিষয়শ্রেণী:ইংল্যান্ডে ধারণকৃত চলচ্চিত্র
বিষয়শ্রেণী:২০১৯-এর প্রণয়ধর্মী হাস্যরসাত্মক চলচ্চিত্র
মালদ্বীপ ফুটবল অ্যাসোসিয়েশন

**মালদ্বীপ ফুটবল অ্যাসোসিয়েশন** (; এছাড়াও সংক্ষেপে **এফএএম** নামে পরিচিত) হচ্ছে মালদ্বীপের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮২ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর মালদ্বীপের রাজধানী মালেতে অবস্থিত।

এই সংস্থাটি মালদ্বীপের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে দিভেহি প্রিমিয়ার লিগ, মালদ্বীপ এফএ কাপ এবং এফএএম নারী ফুটবল চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে মালদ্বীপ ফুটবল অ্যাসোসিয়েশনের সভাপতির দায়িত্ব পালন করছেন বাসাম আদীল জলিল এবং সাধারণ সম্পাদকের দায়িত্ব পালন করছেন হুসাইন জাওয়াজ।

## গঠন
মালদ্বীপ ফুটবল অ্যাসোসিয়েশনটি সভাপতি, জ্যেষ্ঠ সহ সভাপতি, সহ সভাপতি এবং সাধারণ সম্পাদকের মতো ব্যক্তিত্ব নিয়ে গঠিত। এই সংস্থার প্রধান কার্যালয় মালদ্বীপের রাজধানী মালেতে অবস্থিত, যেটি ফিফার গোল প্রজেক্টের মাধ্যমে নির্মাণ করা হয়েছে।

ফিফা এবং এএফসি তাদের নির্বাচিত প্রশাসন গঠনের জন্য তাদের সদস্যদের প্রয়োজনীয়তার ফলে ২০০৬ সালের শেষের দিকে যুব মন্ত্রণালয় দ্বারা পরিবর্তিত রাজনৈতিক পরিবর্তনগুলোর সাথে মিলিত করে মালদ্বীপ সরকার প্রথম একটি নিয়োগপ্রাপ্ত প্রশাসন গঠন করেছিল, যার সভাপতি ছিলেন মামুন আব্দুল গায়ুম। এফএএমকে মালদ্বীপ প্রজাতন্ত্রের অডিট অফিস (একই সময়ের মধ্যে, অর্থাৎ ২০০৬ সালের শেষের দিকে) দ্বারা অডিট করা হয়েছিল এবং সংস্থার তহবিলের অর্থ আত্মসাতের অভিযোগ আনা হয়েছিল। তবে চেয়ারম্যান জনাব আবদুল শুকুরকে বরখাস্ত করা হয়নি এবং সাধারণ সম্পাদক জনাব ইব্রাহিম ইসমাইল আলীকে মালদ্বীপের অলিম্পিক কমিটির একটি পদে স্থানান্তর করা হয়েছে।

২০০৮ সালের জুলাই মাসে এফএএম-এর নির্বাচন অনুষ্ঠিত হয় এবং আলী আজিমকে সভাপতি হিসেবে নিযুক্ত করা হয়। ফিফা এবং এএফসির আদেশে ২০১৩ সালের ২৬শে জানুয়ারি তারিখে দ্বিতীয় নির্বাচন অনুষ্ঠিত হয় এবং ইহাম আহেম সভাপতি নির্বাচিত হন, একই সাথে মোহাম্মদ হানিম সাধারণ সম্পাদক হিসেবে নিযুক্ত হন। মোহাম্মদ হানিমের অবসসের পর ২০১৪ সালের ৪ঠা জুন তারিখে হোসাইন জায়েজকে সাধারণ সম্পাদক করা হয়। ২০১৬ সালের ২০শে নভেম্বর তারিখে বাসম থারিকের সাথে প্রতিদ্বন্দ্বিতা করে সভাপতি নির্বাচিত হন এবং হোসাইন জাওয়াজ সাধারণ সম্পাদক নিযুক্ত হন।

## কর্মকর্তা

## তথ্যসূত্র

## বহিঃসংযোগ
*  
* ফিফা-এ মালদ্বীপ ফুটবল অ্যাসোসিয়েশন  
* এএফসি-এ ফুটবল অ্যাসোসিয়েশন 

বিষয়শ্রেণী:মালদ্বীপ ফুটবল অ্যাসোসিয়েশন
বিষয়শ্রেণী:১৯৮২-এ মালদ্বীপ-এ প্রতিষ্ঠিত
বিষয়শ্রেণী:১৯৮২-এ প্রতিষ্ঠিত ক্রীড়া সংস্থা
বিষয়শ্রেণী:মালদ্বীপের ক্রীড়া নিয়ন্ত্রণ সংস্থা
বিষয়শ্রেণী:মালদ্বীপের ফুটবল পরিচালনা পরিষদ
বিষয়শ্রেণী:এএফসির সদস্য
বিষয়শ্রেণী:মালদ্বীপে ফুটবল
বিষয়শ্রেণী:দক্ষিণ এশীয় ফুটবল ফেডারেশনের জাতীয় সদস্য
ফাদার চার্লস যোসেফ ইয়াং

**ফাদার চার্লস জে. ইয়াং** (Fr. Charles J. Young)। তার জন্ম ৩ মে ১৯০৪ সালে আমেরিকার নিউ ইয়র্ক রাজ্যের রচেস্টারে। বাবা ডানিয়েল ইয়াং এবং মা মেরী জেনিংস। তিন ভাইবোনের মধ্যে ফাদার ইয়াং দ্বিতীয়। তিনি স্কুল জীবনে বিভিন্ন প্রতিষ্ঠানে পড়াশোনা করেন। ১৯২৩ সালে ফাদার চার্লস নটর ডেম বিশ্ববিদ্যালয়ে যান। তিনি সেখানকার মাইনর সেমিনারীতে থাকতেন। এরপরই তিনি নভিসিয়েটে যোগ দেন। ২ জুলাই, ১৯২৫ সালে তিনি পবিত্র ক্রুশ সম্প্রদায় থেকে প্রথম ব্রত গ্রহণ করেন। ১৯২৯ সালে নটর ডেম বিশ্ববিদ্যালয় থেকে লাটিনে বিএ পাস করেন। একই বছর ফাদার ইয়াং ওয়াশিংটনের ফরেন সেমিনারীতে যোগ দেন।


তিনি ২৪ জুন, ১৯৩৩ সালে তাঁর সহপাঠীদের সাথে হলি ক্রস সম্প্রদায়ের যাজক পদ লাভ করেন। একই বছর তিনি ঢাকায় আসেন। ফাদার ইয়াং ১৯৫৩ সালে কানাডায় যান এবং ১৯৫৪ সালে সেন্ট ফ্রান্সিস জেভিয়ার বিশ্ববিদ্যালয় থেকে বয়স্ক এবং ক্রেডিট ইউনিয়ন শিক্ষার ওপর বিশেষ প্রশিক্ষণ নিয়ে আসেন।১৯৫৫ সালের ৩ জুলাই তিনি ৫০ জন সদস্য নিয়ে লক্ষ্মীবাজারে মাত্র ২৫ টাকা মূলধন নিয়ে একটি ক্রেডিট ইউনিয়ন গঠন করেন। যা বর্তমানে দি খ্রীষ্টান কো-অপারেটিভ ক্রেডিট ইউনিয়ন লিঃ, ঢাকা (ঢাকা ক্রেডিট) নাম নিয়ে সদর্পে খ্রিষ্টান সমাজে উন্নয়নের মডেল হিসেবে এগিয়ে চলছে।
১৯৮৮ খ্রিষ্টাব্দের নভেম্বর মাসের ১৪ তারিখ ঢাকার প্রেস ক্লাবের সামনে একটি গাড়ি তাঁকে ধাক্কা দেয়। এতে তিনি পড়ে যান এবং মাথায় বড় ধরনের আঘাত পান। তখনই তিনি জ্ঞান হারান। এরপর আর জ্ঞান ফিরে আসেনি। ঢাকা মেডিকেল কলেজ হাসপাতালে রাত ১১.০৫ মিনিটে তিনি শেষ নিঃশ্বাস ত্যাগ করেন। ১৬ নভেম্বর ফাদার ইয়াংকে তেজগাঁও গির্জায় সমাধিস্থলে সমাহিত করা হয়।

## বিশেষ অবদান
তিনি বাংলাদেশে ক্রেডিট ইউনিয়নের রূপকার। তার প্রতিষ্ঠিত ঢাকা ক্রেডিটের পথ ধরে বর্তমানে দেশ কয়েক হাজার সমবায় সমিতি প্রতিষ্ঠিত হয়েছে। তিনি প্রথম খ্রিষ্টান সম্প্রদায়ের মধ্যে সমবায়ের ধারণা নিয়ে কাজ করেন এবং তার শেখানো পথে হেঁটে আজ অনেক মানুষ সামাজে আর্থ-সামাজিকভাবে উন্নয়নের পথে এগিয়ে যাচ্ছে।  
## তথ্যসূত্র

বিষয়শ্রেণী:খ্রিস্ট ধর্মীয় ব্যক্তিত্ব
আখমাদ কাদিরভ মসজিদ

**আখমাদ কাদিরভ মসজিদ** (রুশ: Мечеть Ахмата Кадырова, *মেখেত আখমাতা কাদিরোভা*; চেচেন: Кадыров Ахьмадан цӀарах дина маьждиг) হল চেচনিয়ার রাজধানী গ্রোজনিতে অবস্থিত একটি ঐতিহাসিক মসজিদ। এটি রাশিয়ার অন্যতম বৃহৎ মসজিদ এবং সরকারিভাবে এটি **"চেচনিয়ার হৃদয়"** নামে পরিচিত (রুশ: Сердце Чечни, সারডটস চেচনি; চেচেন: Нохчийчоьнан дог)।

স্ব-ঘোষিত চেচেন প্রজাতন্ত্র ইচকেরিয়ার মুফতি ও চেচনিয়া প্রজাতন্ত্রের প্রথম রাষ্ট্রপতি আখমাদ কাদিরভের নামানুসারে মসজিদটির নামকরণ করা হয়েছে, তিনি কোনিয়ার মেয়রের সাহায্যে এটির নির্মাণ কাজ শুরু করেছিলেন। ইস্তাম্বুলের সুলতান আহমেদ মসজিদের অনুকরণে ৬২-মিটার (২০৩ ফুট) উঁচু উঁচু মিনারসহ মসজিদটির নকশা তৈরি করা হয়েছে।

২০০৮ সালের ১৬ অক্টোবর আনুষ্ঠানিকভাবে মসজিদটি খোলা হয় এবং উদ্ভোধন অনুষ্ঠানে চেচেন নেতা রমজান কাদিরভ উপস্থিত ছিলেন। মসজিদটি সুনযা নদীর মনোরম তীরে একটি বিশাল পার্কের (১৪ হেক্টর) মাঝখানে অবস্থিত এবং এটি একটি ইসলামী স্থাপত্য কমপ্লেক্সের অংশ। এটি মসজিদ ছাড়াও রুশ ইসলামি বিশ্ববিদ্যালয় কুন্তা-হাজী ও চেচনিয়া প্রজাতন্ত্রের মুসলমানদের আধ্যাত্মিক প্রশাসন নিয়ে গঠিত।

মসজিদটি ঐতিহ্যবাহী উসমানীয় শৈলীতে নির্মিত হয়েছে। মসজিদের কেন্দ্রীয় কক্ষ্যটি একটি বিশাল গম্বুজ দ্বারা আবৃত (ব্যাস - ১৬ মিটার, উচ্চতা - ৩২ মিটার)। চারটি মিনারের উচ্চতা ৬২ মিটার, এগুলি দক্ষিণ রাশিয়ার কয়েকটি সর্বোচ্চ মিনারগুলোর মধ্যে একটি। মসজিদের বাহির এবং ভিতরের দেয়ালগুলি মার্বেল, ট্র্যাভারটাইন পাথর দিয়ে তৈরি করা হয়েছে। এর ভিতরের অংশ সাদা মার্বেলে সজ্জিত করা হয়েছে। মসজিদটির আয়তন ৫০০০ বর্গমিটার এবং দশ হাজারেরও বেশি মানুষ একসাথে নামাজ আদায় করতে পারে। একই সংখ্যক মানুষ গ্রীষ্মে মসজিদ সংলগ্ন গ্যালারী ও এলাকায় নামাজ পড়তে পারে।

## বৈশিষ্ট্য
ইস্তাম্বুলের ব্লু মসজিদের অনুকরণে এর নকশা তৈরি করা হয়েছে।

মসজিদটি নির্মাণের সময় সর্বশেষ প্রযুক্তি ব্যবহার করা হয়েছে। বাহির এবং ভিতরের দেয়াল মার্বেল-ট্র্যাভারটাইনের, এবং মসজিদের ভিতরের অংশ মার্মারা সাগরের (তুরস্কের বালিকেসিরের নিকটে) মার্মারা আদাসি দ্বীপের সাদা মার্বেল দ্বারা সজ্জিত। প্যাটার্নযুক্ত অঙ্কনে স্থায়িত্ব বৃদ্ধির জন্য বিশেষ বস্তুর সাথে কৃত্রিম এবং প্রাকৃতিক রঙের মিশ্যণ ব্যবহৃত হয়েছে (কমপক্ষে ৫০ বছর টেকসই হবে)। কুরআন শরীফের আয়াত লেখার জন্য সর্বোচ্চ মানের স্বর্ণ ব্যবহার করা হয়েছে।

## মজার তথ্য
এই মসজিদে এক সাথে দশ হাজার মুসল্লি নামাজ পড়তে পারেন। এর অর্থ হ'ল রাশিয়ার বৃহত্তম মসজিদের দাবী সঠিক নয়, যেমন- দাগেস্তানের মাখাচকালা গ্র্যান্ড মসজিদে ১৫,০০০ থেকে ১৭,০০০ মুসল্লি নামাজ পড়তে পারেন।

২০১৫ সালে গ্যাবন মসজিদ এবং আখমাত কাদিরভের ছবি সংবলিত একটি ১০০০ ফ্রাঙ্কের স্মারক মুদ্রা প্রকাশ করে।

## আরও দেখুন

* রাশিয়ায় ইসলাম
* রাশিয়ার মসজিদের তালিকা

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:রাশিয়ার মসজিদ
বিষয়শ্রেণী:এশিয়ার মসজিদ
বিষয়শ্রেণী:২০০৮-এ প্রতিষ্ঠিত
বিষয়শ্রেণী:২০০৮-এ সম্পন্ন মসজিদ
বিষয়শ্রেণী:উসমানীয় মসজিদ
বিষয়শ্রেণী:২১শ শতাব্দীর মসজিদ
শিউপুর জেলা

**শিউপুর জেলা** হল ভারতের মধ্যপ্রদেশ রাজ্যের একটি জেলা। শিউপুর শহরটি জেলা সদর। জেলাটি চম্বল বিভাগের অন্তর্গত। অন্যান্য শহরগুলির মধ্যে রয়েছে - বিজয়পুর, করাহাল এবং বডোদা। ২০১১ সালের ভারতীয় জনগণনা অনুসারে রামবান জেলা মোট জনসংখ্যা ছিল ৬৮৭,৮৬১ জন এবং আয়তনে ৬,৬০৬ বর্গ কিলোমিটার। এটি মধ্য প্রদেশের তৃতীয়তম জনবহুল জেলায় পরিণত করেছে (৫০ জেলার মধ্যে) এবং হরিদা এবং উমারিয়ার জেলার পরে।   এটি মধ্য প্রদেশের ২১ টি উপজাতির জেলাগুলির মধ্যে একটি বটে।

## ইতিহাস
১৯৯৮ সালে মোরেনা জেলা কে ভেঙ্গে শিউপুর জেলাটি তৈরি করা হয়েছিল। মোরেনা জেলাটি ভারতের মধ্য প্রদেশ রাজ্যর ৫২ টি জেলার মধ্যে একটি।

## অর্থনীতি
২০০৬ সালে পঞ্চয়েত রাজ মন্ত্রণালয় শিউপুরকে দেশের ২৫০ টি পিছিয়ে পড়া জেলার (মোট ৬৪০ টির মধ্যে) একটি হিসাবে চিহ্নিত করেছে।  এটি মধ্য প্রদেশের ২৪ টি জেলার মধ্যে একটি যা বর্তমানে ব্যাকওয়ার্ড রিজিন্স গ্রান্ট ফান্ড প্রোগ্র্যামের তহবিলের কর্মসূচির (বিআরজিএফ) তহবিল থেকে অনুদান পেয়ে থাকে।

## বিভাগ

জেলাটি তিনটি মহকুমা নিয়ে গঠিত: শিউপুর, বিজয়পুর এবং করাহাল। শিউপুর মহকুমা দুটি তহশিল নিয়ে গঠিত: শিউপুর এবং বডোদা। বিজয়পুর মহকুমায় দুটি তহশিল রয়েছে: বিজয়পুর এবং বীরপুর। করাহাল মহকুমা করহালের একাকী তহশিল নিয়ে গঠিত। এই জেলায় দুটি পৌরসভা রয়েছে: শিউপুর এবং বডোদা এবং একটি নগর পঞ্চায়েত, বিজয়পুর।

এই জেলায় দুটি বিধানসভা কেন্দ্র রয়েছে, নাম শিউপুর এবং বিজয়পুর। এই দু'টিই মোরেনা লোকসভা কেন্দ্রের অংশ। এটি মধ্য ভারতে মধ্য প্রদেশ রাজ্যের ২৯ টি লোকসভা কেন্দ্রের একটি।

## জনসংখ্যা
২০১১ সালের ভারতীয় জনগণনা অনুসারে শিউপুর জেলা মোট জনসংখ্যা ছিল ৬৮৭,৮৬১ জন।  যা বিষুবীয় গিনির  বা মার্কিন যুক্তরাষ্ট্রের নর্থ ডাকোটা রাজ্যের সমান।  জনসংখ্যার হিসাবে জেলাটি ভারতে ৫০৫তম স্থানে রয়েছে (মোট ৬৪০টির এর মধ্যে)।  জেলার জনসংখ্যার ঘনত্ব প্রতি বর্গকিলোমিটারে ১০৪ জন লোক বসবাস করে (প্রতি বর্গমাইলে ২৭০ জন)। ২০০১-২০১১ এর দশকে শিউপুর জেলার জনসংখ্যা বৃদ্ধির হার ছিল ২২.৯৬% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৯০২ জন নারী রয়েছে।  স্বাক্ষরতার হার ৫৮.০২%।

২০১১ সালের ভারতীয় জনগণনার সময় শিউপুর জেলার ৯৬.৭৪% জনগণ হিন্দি বলে, ২.০২% উর্দু এবং ০.৯১% পাঞ্জাবি তাদের প্রথম ভাষা হিসাবে ব্যবহার করে থাকে।

## তথ্যসূত্র

## বহিঃসংযোগ
*শিউপুর জেলা ওয়েবসাইট

বিষয়শ্রেণী:মধ্যপ্রদেশের জেলা
বিষয়শ্রেণী:শিউপুর জেলা
রাশিয়ার মসজিদের তালিকা

__কোন_বিষয়বস্তুর_ছক_নয়__

নীচে রাশিয়ার মসজিদগুলির একটি আংশিক তালিকা রয়েছে:-

## তালিকা

## আরও দেখুন

* রাশিয়ায় ইসলাম
* মসজিদের তালিকা
** ইউরোপের মসজিদের তালিকা
** এশিয়ার মসজিদের তালিকা

## তথ্যসূত্র

*This article incorporates information from the [[Russian Wikipedia]] and [[French Wikipedia]].*

## আরও পড়ুন

* 


মসজিদ
রাশিয়া
আল-নাশেদ আল-ওয়াতানী

***"আন-নাশিদ আল-ওয়াতানি"*** (  &#x27; জাতীয় সংগীত &#x27;) কবি আবদুল মিশর আল-আদওয়ানি দ্বারা রচিত, ইব্রাহিম আল-সুলা সুুরকৃত ও আহমাদ আলী দ্বারা বিন্যস্ত কুয়েতের জাতীয় সংগীত। এটি প্রথম প্রচারিত হয়েছিল ২৫ ফেব্রুয়ারি ১৯৭৮ সালে। ১৯৭৮ এর আগে, "আমিরী স্যালুট " ব্যবহৃত হত। 

## গানের কথা

## পাদটীকা

## তথ্যসূত্র

## বহিঃসংযোগ

* বৈরুতের কুয়েত দূতাবাস - বৈরুতের কুয়েত রাজ্য দূতাবাসে জাতীয় সংগীতের দীর্ঘ এবং সংক্ষিপ্ত সংস্করণ রয়েছে।
* কুয়েত: ''আল-নাশিদ আল-ওয়াতানী'' - কুয়েতের জাতীয় সংগীতের অডিও, তথ্য এবং গানের সাথে
* বিবিসি নিউজ - রিয়েলআউডিওতে "আন-নাশিদ আল-ওয়াতানী" এর উপকরণীয় সংস্করণ

বিষয়শ্রেণী:কুয়েতের জাতীয় প্রতীক
বিষয়শ্রেণী:এশীয় জাতীয় সঙ্গীত
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
গোয়ালিয়র জেলা

**গোয়ালিয়র জেলা** হল ভারতের মধ্যপ্রদেশ রাজ্যের একটি জেলা। গোয়ালিয়র শহরটি জেলা সদর। জেলাটি গোয়ালিয়র বিভাগের অন্তর্গত। অন্যান্য শহর ও শহরগুলি মধ্যে রয়েছে আন্তারি, ভিটারোয়ার, বিলুয়া, ডাবরা, মোড়ার সেনানিবাস, পিচোর এবং টেকনপুর। ২০১১ সালের ভারতীয় জনগণনা অনুসারে রামবান জেলা মোট জনসংখ্যা ছিল ২,০৩২,০৩৬ জন এবং আয়তনে ৪৫৬০ বর্গ কিলোমিটার। এটি মধ্য প্রদেশের ২১ টি উপজাতির জেলাগুলির মধ্যে একটি বটে। ২০১৯ সালের মার্চ থেকে অনুরাগ চৌধুরী জেলার সংগ্রাহক।

## ভূগোল

জেলাটি গির্ড অঞ্চলের কেন্দ্রস্থলে এবং বেশিরভাগ ক্ষেত্রে অপেক্ষাকৃত স্তর সমতল। এই সমভূমিটির দক্ষিণ অংশে ছোট পাহাড় থাকলেও সাধারণত সমুদ্রপৃষ্ঠ থেকে মাত্র কয়েকশ ফুট উঁচুতে অবস্থিত। গ্রীষ্মের মরসুমে জলবায়ু খুব উষ্ণ থাকে এবং তাপমাত্রা প্রায় ৪৪ ডিগ্রি সেন্টিগ্রেড (১১২ ডিগ্রি ফারেনহাইট) বৃদ্ধি পায়, তবে শীতের মাসগুলিতে (নভেম্বর থেকে ফেব্রুয়ারি) সাধারণত তাপমাত্রা স্বল্প সময়ের জন্য অত্যন্ত শীত পড়ে থাকে।

## বিভাগ

জেলাটি তিনটি তহশিল নিয়ে গঠিত: গোয়ালিয়র (পূর্বে, গিড়), ভিটারোয়ার এবং ডাবরা (পূর্বে, পিচোর)। এই জেলায় মোট ছয়টি মধ্য প্রদেশ বিধানসভা কেন্দ্র রয়েছে। এগুলি হ'ল গোয়ালিয়র পল্লী, গোয়ালিয়র, গোয়ালিয়র পূর্ব, গোয়ালিয়র দক্ষিণ, ভিতরওয়ার এবং ডাবরা। এগুলি সবই গোয়ালিয়র লোকসভা কেন্দ্রের অংশ।

## জনসংখ্যা
২০১১ সালের ভারতীয় জনগণনা অনুসারে গোয়ালিয়র জেলা মোট জনসংখ্যা ছিল ২,০৩২,০৩৬ জন। যা স্লোভেনিয়া  অথবা মার্কিন যুক্তরাষ্ট্রের নিউ মেক্সিকো রাজ্যের সমান। 

জনসংখ্যার হিসাবে জেলাটি ভারতে ২২৭তম স্থানে রয়েছে (মোট ৬৪০টির এর মধ্যে)।  জেলার জনসংখ্যার ঘনত্ব প্রতি বর্গকিলোমিটারে ৪৪৫ জন লোক বসবাস করে (প্রতি বর্গমাইলে ১,১৫০ জন)। ২০০১-২০১১ এর দশকে গোয়ালিয়র জেলার জনসংখ্যা বৃদ্ধির হার ছিল ২৪.৪১% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৮৬২ জন নারী রয়েছে। সাক্ষরতার হার ৭৭.৭৭%।

২০১১ সালের ভারতীয় জনগণনার সময় গোয়ালিয়র জেলার ৯৬.৭৩% জনগণ হিন্দি বলে, ১.০৮% পাঞ্জাবি, ০.৬৫% সিন্ধি এবং ০.৬৫% মারাঠি তাদের প্রথম ভাষা হিসাবে ব্যবহার করে থাকে।

## শিক্ষা প্রতিষ্ঠান
### [[ভারতীয় তথ্য প্রযুক্তি সংস্থান]]
এই শহরে ১৯৯৭ সালে প্রতিষ্ঠিত ভারত সরকারের মানব সম্পদ বিভাগের অন্তর্গত রাজ্যের প্রথম ভারতীয় তথ্য প্রযুক্তি সংস্থান, এই জেলাতেই অবস্থিত।

## বিশিষ্ট ব্যক্তিত্ব
* উস্তাদ হাফিজ আলী খান 
* উস্তাদ আমজাদ আলি খান

## খেলাধুলা
ক্রিকেট মধ্যপ্রদেশ রাজ্যের জনপ্রিয় খেলা। ইন্দোর-এ অবস্থিত হোলকার স্টেডিয়াম রাজ্যের প্রধান আন্তর্জাতিক ক্রিকেট স্টেডিয়াম। এছাড়া গোয়ালিয়র জেলায় -এ রয়েছে ক্যাপ্টেন রূপ সিং স্টেডিয়াম।

## তথ্যসূত্র

## বহিঃসংযোগ
*গোয়ালিয়র জেলা ওয়েবসাইট

বিষয়শ্রেণী:মধ্যপ্রদেশের জেলা
বিষয়শ্রেণী:গোয়ালিয়র জেলা
শহীদুল হক

**শহীদুল হক** (জন্ম ৩১ ডিসেম্বর ১৯৫৯) একজন উচ্চপদস্থ বাংলাদেশি সরকারি কর্মকর্তা ও পেশাদার কূটনীতিক যিনি পররাষ্ট্র মন্ত্রণালয়ের ২৫তম সচিব হিসেবে দায়িত্ব পালন করেন।

## প্রারম্ভিক জীবন
শহীদুল ১৯৫৯ সালের ৩১ ডিসেম্বর পাকিস্তানের কোয়েটায় জন্মগ্রহণ করেন। তিনি ঢাকা বিশ্ববিদ্যালয়ের সমাজকল্যাণ বিভাগ থেকে প্রথম শ্রেণীতে প্রথম স্থান অধিকার করে স্নাতক ও স্নাতকোত্তর ডিগ্রি অর্জন করেন। এরপর যুক্তরাষ্ট্রের ফ্লেচার স্কুল অব ল’ এন্ড ডিপ্লোম্যাসি থেকে আন্তর্জাতিক সম্পর্ক বিষয়ে স্নাতকোত্তর ডিগ্রি লাভ করেন। শিক্ষাজীবনে মেধার কৃতিত্বের জন্য তিনি ঢাকা বিশ্ববিদ্যালয়ের চ্যান্সেলর পদক, গ্রান্টস কমিশন পদক, চ্যান্সেলরস গোল্ড মেডেল এবং যুক্তরাষ্ট্রের ‘অনারেবল মেনশন ফর রবার্ট বি. স্টুয়ার্ড পদক’ লাভ করেন। ব্যক্তিগত জীবনে তিনি বিবাহিত ও দুই কন্যা সন্তানের জনক।

## কর্মজীবন
শহীদুল ১৯৮৪ সালে পরীক্ষায় উত্তীর্ণ হয়ে পররাষ্ট্র ক্যাডার হিসেবে ১৯৮৬ সালে বাংলাদেশ সিভিল সার্ভিসে যোগদান করেন। ১৯৮৬ থেকে ১৯৯৯ সাল পর্যন্ত তিনি পররাষ্ট্র মন্ত্রণালয়ের বিভিন্ন শাখা এবং লন্ডন ও ব্যাংককের বাংলাদেশ মিশনে কাজ করেন। ২০০১ সাল পর্যন্ত তিনি জেনেভাস্থ বাংলাদেশ মিশনের প্রধান হিসেবে, ২০০৪ থেকে ২০০৭ সাল পর্যন্ত আন্তর্জাতিক অভিবাসী সংস্থার (আইওএম) তেহেরান ও ঢাকার আঞ্চলিক দপ্তর, ২০০৭ থেকে ২০১০ সালে আইওএম-এর কায়রো আঞ্চলিক দপ্তর এবং ২০১০ থেকে ২০১২ সাল পর্যন্ত আইওএম-এর আন্তর্জাতিক সহযোগিতা ও অংশীদারত্ব বিভাগের পরিচালক হিসেবে দায়িত্ব পালন করেন। ২০০৫ সালে তিনি আইওএম-এর ‘মহাপরিচালক পদক’ লাভ করেন।

২০১২ সালে তিনি পররাষ্ট্র মন্ত্রণালয়ে অতিরিক্ত পররাষ্ট্র সচিব হিসেবে দায়িত্ব পালন করেন। ২০১৩ সালের ১০ জানুয়ারি তাকে বাংলাদেশের ২৫তম পররাষ্ট্র সচিব হিসেবে নিয়োগ প্রদান করা হয়। প্রথমে ভারপ্রাপ্ত সচিব করা হলেও একই বছরের ১৯ জুলাই সচিব পদে ও ২০১৮ সালের ৩০ জুলাই সরকার তাকে জ্যেষ্ঠ সচিব হিসেবে পদোন্নতি প্রদান করে। ২০১৮ সালের ৩০ ডিসেম্বর তার চাকরির মেয়াদ শেষ হলে সরকারে তাকে আরো এক বছরের জন্য একই পদে  চুক্তিভিত্তিক নিয়োগ প্রদান করে। ২০১৯ সালের ৩০ ডিসেম্বর চুক্তির মেয়াদ শেষ হলে তিনি অবসরে যান।

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:বাংলাদেশের পররাষ্ট্র সচিব
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী কূটনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কোয়েটার ব্যক্তি
অশোকনগর জেলা

**অশোকনগর জেলা** হল মধ্য ভারতের মধ্যপ্রদেশ রাজ্যের একটি জেলা। অশোকনগর শহরটি জেলার প্রশাসনিক সদর দপ্তর। অশোকনগর জেলা গঠিত হয়েছিল ২০০৩ সালে।

## ভূগোল
এই জেলাটি ৪৬৭৩.৯৪ বর্গ কি.মি. অঞ্চল জুড়ে বিস্তৃত। এটির পূর্বদিকে বেতোয়া নদী, যা এটিকে উত্তরপ্রদেশের ললিতপুর জেলা থেকে এবং মধ্যপ্রদেশের সাগর জেলা থেকে পৃথক করে। বিদিশা জেলা এর দক্ষিণে অবস্থিত।
সিন্ধু নদী জেলার পশ্চিম দিক দিয়ে বয়ে গেছে এবং এটিকে গুনা জেলা থেকে আলাদা করেছে। শিবপুরী জেলা এর উত্তরে অবস্থিত।

এই শহরের জনসংখ্যা হল ৬৮৮,৯২০ (২০০১ সালের আদমশুমারি)। এটি পাঁচটি তহশিলে বিভক্ত। সেগুলি হল: অশোকনগর, চান্দেরী, ইসগড়, মুঙ্গাওলি এবং শাদোরা। ২০০৩ সালের ১৫ই আগস্ট জেলাটি গুনা জেলাকে বিভক্ত করে এই জেলাটি তৈরি হয়েছিল। অশোকনগর থেকে ১৫ কিলোমিটার দূরে শাদোরা শহরটিকে ২০০৮ সালের সেপ্টেম্বরে তহশিলের মর্যাদা দেওয়া হয়েছিল। অশোকনগরেরও এক বিশাল ঐতিহাসিক গুরুত্ব রয়েছে। ব্লক অনুসারে জনসংখ্যা এবং অঞ্চলের বিবরণ নিচে সারণীতে প্রদর্শিত হলো:

## ইতিহাস
এই অঞ্চলটি ভারতের গোয়ালিয়র দেশীয় রাজ্যের ইসগড় জেলার অংশ হিসাবে শাসিত হত, কিন্তু চান্দেরী অংশটি নরওয়ার জেলার অন্তর্ভুক্ত ছিল। এটা বিশ্বাস করা হয় যে রাজা অশোক উজ্জয়িনী জয় থেকে প্রত্যাবর্তনের সময় পাছাড় অঞ্চলে একটি রাত্রি বিশ্রাম করেছিলেন, সেই থেকে এই জায়গার নাম হয়েছে অশোকনগর।

## জনসংখ্যার উপাত্ত
 ২০০১-এর আদমশুমারি অনুসারে অশোকনগর শহরের জনসংখ্যা হল, ৬৭,৭০৫ জন।

২০১১ সালে ভারতের আদমশুমারি অনুসারে অশোকনগরের জনসংখ্যা হল ৮৪৫,০৭১। জনসংখ্যার মধ্যে পুরুষ এবং মহিলা যথাক্রমে ৪৪৩,৮৩৭ এবং ৩৬৬,৬৩২ জন। ২০০১ সালের জনসংখ্যার তুলনায় জনসংখ্যায় ২২.৬৫% পরিবর্তন হয়েছে। ভারতের ২০০১ সালের আদমশুমারিতে, ১৯৯১ সালের তুলনায় অশোকনগর জেলার জনসংখ্যা ২৩.২০% বৃদ্ধি পেয়েছে।

২০১১ সালের প্রাথমিক অস্থায়ী তথ্য অনুযায়ী জনঘনত্ব ১৮১, যা ২০০১ সালে ছিল ১৪৭।

২০০১ সালে অশোকনগরের গড় সাক্ষরতার হার ছিল ৬২.২৬%, যা ২০১১ সালে হয়েছে ৬৭.৯০%। বিষয়গুলি যদি লিঙ্গভিত্তিক পর্যবেক্ষণ করা হয়, ২০১১ সালে পুরুষ ও মহিলাদের সাক্ষরতার হার যথাক্রমে ৮০.২২% এবং ৫৪.১৮% পাওয়া গেছে। ২০০১ সালের আদমশুমারিতে, অশোকনগর জেলাতে যা ছিল যথাক্রমে ৭৭.০১% এবং ৪৫.২৪%। অশোকনগর জেলার মোট সাক্ষরতার হার ৪৮০,৯৫৭ জন, যার মধ্যে পুরুষ ও মহিলার সংখ্যা যথাক্রমে ২৯৯,৪০৯ এবং ১৮১,৫৪৮ জন। ২০০১ সালে, অশোকনগর জেলার মোট জনসংখ্যা ছিল ৩৪৪,৭৬০ জন।

অশোকনগরে যৌন অনুপাতের হিসেবে, এটি ২০০১ সালের আদমশুমারির তুলনায় ১০০০ পুরুষে ৮৭৯ জন থেকে ৯০০ জনে এসে দাঁড়িয়েছে। ২০১১ সালের আদমশুমারি অধিদফতরের সর্বশেষ তথ্য অনুসারে ভারতে গড় জাতীয় যৌন অনুপাত ৯৪০।

২০১১ সালে ভারতের আদমশুমারি অনুসারে, জেলার জনসংখ্যার ৯৮.৬১% লোক হিন্দিতে, ০.৬৯% পাঞ্জাবিতে এবং ০.৫৯% উর্দুতে, তাদের প্রথম ভাষা হিসাবে কথা বলে।

দক্ষিণে, অশোকনগর থেকে প্রায় ৩৫&nbsp;কিমি দূরে, **'কারিলা মাতা মন্দির**' অবস্থিত, মনে করা হয় এই জায়গাটি রাম এবং সীতার দুই পুত্র লব এবং কুশের জন্মস্থান। রংপঞ্চমীতে প্রতিবছর এখানে একটি বিশাল মেলার আয়োজন করা হয় যেখানে বেদনি মহিলারা রাই নৃত্য পরিবেশন করে।ত্রিবেনীতে অবস্থিত **তুমেন** একটি ঐতিহাসিক তীর্থস্থান, এবং মাতা বিন্ধ্যবাসিনী মন্দিরের জন্য পরিচিত। অশোকনগর জেলায় আরও অনেক গুরুত্বপূর্ণ ধর্মীয় স্থান রয়েছে।

## তথ্যসূত্র

## বহিঃসংযোগ


বিষয়শ্রেণী:মধ্যপ্রদেশের জেলা
গাউমি সালাম

"**গাউমি সালাম**" ( ;  কওমী সালাম) মালদ্বীপের বর্তমান জাতীয় সংগীত। ১৯৪৮ সালে গানের কথা মুহাম্মদ জামিল দিদি লিখেছেন  এবং সুরটি ১৯৭২ সালে   শ্রীলঙ্কার প্রবীণ পণ্ডিত অমরাদেব রচনা করেছিলেন।  "গাউমি সালাম" কওমী ইত্তেহাদ, মুলুকের ঈমানী চেতনা, ঐতিহাসিক লড়াইয়ের বিজয় এবং কওমের হেফাজতকারী বাহাদুরদের শ্রদ্ধার এলান প্রদান করে। যে নেতারা তাদের জিম্মাদারী পালন করেছেন তাদের প্রতি শ্রদ্ধা জানিয়ে এটি মুলুকের আরও উন্নতি কামনা করে।

## ইতিহাস
১৯৪৮ সাল পর্যন্ত "সালামেঠি" নামে একটি গানের সুর একটি রাজকীয় ব্যান্ড কর্তৃক সুলতানের বাসভবন *ইথেরেকাইলুতে* রাষ্ট্রীয় অনুষ্ঠানে পরিবেশিত হতো। এই সিদ্ধান্ত নেওয়ার পরপরই সালামাথির একটি নয়া সুরের সাথে গানের দরকার। গানের কথা লিখেছেন এক তরুণ কবি এবং পরবর্তীতে প্রধান বিচারপতি মোহাম্মদ জামিল দিদি।

জামিল দিদি সেই সময়কার উর্দু কবিতার প্রভাবকে সামনে রেখে নতুন "সালামেঠি"-র জন্য কথা লিখেছিলেন। এর পাাশাপাশি তিনি এর শৈলী ঘনিষ্ঠভাবে অনুকরণ করেছিলেন এবং আরবি থেকে ধার করা লফজগুলি দিয়ে তাঁর লেখাও সাজিয়েছিলেন। বাদে, জামাল দিদি তাঁর কবিতাটির সুরের জন্য তালাশ করতে শুরু করলেন। হঠাৎ তিনি তাঁর মামার ঘড়িতে দুপুরের চিম ( আউল্ড ল্যাং সাইন ) শুনেন এবং তা পছন্দ করেন। সুরটি গানের জন্য কবুল করেছিলেন এবং নয়া "সালামাথি" সম্পূর্ণ হয়েছিল।

১৯৫০ এবং ১৯৬০ এর দশক জুড়ে মালদ্বীপবাসীরা জাতীয় সংগীতের জরূরত সম্পর্কে আরও সচেতন হয়েছিল এবং ১৯৭২ সালে মালদ্বীপ যুক্তরাজ্যের দ্বিতীয় রানী এলিজাবেথের পরিদর্শন করার অল্প সময়ের আগেই সরকার তাড়াতাড়ি একটি নয়া সুরের জন্য শ্রীলঙ্কার উস্তাদ  অমরদেবকে নিযুক্ত করে। ১৯৬৮ সাল থেকে মালদ্বীপ একটি প্রজাত বিষয়টির উপর জোর দেওয়ার জন্য কয়েকটি পরিবর্তন সহ মূল গীতগুলি ধরে রাখা হয়েছিল। ২০১৮ পর্যন্ত সংগীতের এই সংস্করণটি কোনও পরিবর্তন ছাড়াই টিকে আছে।

## গানের কথা

সাধারণত গান গাওয়ার সময় প্রথম তিনটি স্তবকই শুধু গাওয়া হয়ে থাকে।

## তথ্যসূত্র

## বহিঃসংযোগ
* মালদ্বীপ রয়্যাল ফ্যামিলির  ওয়েবসাইটে মিডি ফাইল সংস্করণ সহ সংগীততে একটি পৃষ্ঠা রয়েছে। 
* তথ্য এবং গানের সাথে মালদ্বীপের জাতীয় সংগীতের স্ট্রিমিং অডিও  

বিষয়শ্রেণী:মালদ্বীপের জাতীয় প্রতীক
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বিষয়শ্রেণী:মালদ্বীপের সঙ্গীত
নিরক্ষীয় সম্মেলন কেন্দ্র

**নিরক্ষীয় সম্মেলন কেন্দ্র** (ইসিসি) হল একটি সম্মেলন কেন্দ্র যা মালদ্বীপের আদু শহরের হিথাদ্ধতে অবস্থিত। এটি বিশেষত ১৭তম সার্ক শীর্ষ সম্মেলনের জন্য নির্মিত হয়েছিল যা নভেম্বর ২০১১ সালে ফুওয়াহমুলাহ দ্বীপের নিকটবর্তী আদু শহরে অনুষ্ঠিত হয়েছিল। ২০১১ সালের ১০ নভেম্বর মালদ্বীপের তৎকালীন রাষ্ট্রপতি এইচ.ই. মোহাম্মদ নাসিদ আনুষ্ঠানিকভাবে ইসিসি উদ্বোধন করেন।

## হলঘর ও কক্ষ
সম্মেলন কেন্দ্রের হলগুলি এবং কক্ষগুলির নাম ঐতিহাসিক ও সাংস্কৃতিক স্থান এবং আদু শহর এবং মালদ্বীপের অ্যাটলসের পরিপ্রেক্ষিতে নামকরণ করা হয়েছে যার সাথে 'বুডু কিবা' নামে মূল সম্মেলন কেন্দ্র রয়েছে।

পাবলিক লবিটির নাম দেওয়া হয়েছে 'আদু থালহানমথি', সেই সাথে সম্মেলন কেন্দ্রের কক্ষগুলি 'ভেলানা ফেন্দা', 'এগামামু ফেন্দা', 'কাকা ফেন্দা' এবং 'আথিরী ফেন্দা' নামে ঘোষিত হয়েছে। মূল ভোজনকক্ষের নাম 'রাসরুকু কিবা'।

এমভিআর Rf ১৫০ মিলিয়ন বাজেটের মাধ্যমে সার্ক শীর্ষ সম্মেলনের জন্য নির্মিত দ্বিতল সম্মেলন কেন্দ্রে রয়েছে 'মুলি কোটারি' নামে একটি প্রশাসনিক দপ্তর, 'বডিকোশী কোটারি' নামে একটি ব্যবসা কেন্দ্র এবং 'ধান্ডিকোশী' নামে একটি সভা কক্ষ।

প্রতিনিধি দপ্তরগুলির নাম মালদ্বীপের অ্যাটলসের নামে করা হয়েছে; 'থিলাধুনমথি কোটারি', 'ফধীপলহু কোটারি', 'ইহাবন্ধিপোলহু কোটারি', 'হাধুনমথি কোটারি', 'হুভাধূ কোটারি', 'কোলহুমাদুলু কোটারি', 'নীলান্ধে কোটারি' এবং 'মালহোসমাদুলু কোটারি'।

প্রথম তলায় অবস্থিত কক্ষগুলির মধ্যে রয়েছে 'ধোঁধানবু কিবা' এবং 'জাফানু কিবা' ফাংশন রুম। প্রথম তলায় অবস্থিত আলোচনাসভা কক্ষগুলির নামকরণ করা হয়েছে 'মাসউদি কোটারি', 'পাইরাদ কোটারি', 'আবু'ল বারাকাত কোটারি', 'বতুতা কোটারি', 'কালহোহ ফু্ম্মি কোটারি', 'তিরনা কোটারি', 'জলিয়া কোটারি' এবং 'কালিহাড়া কোটারি'।

## তথ্যসূত্র
লিওনার্দো ডিক্যাপ্রিও গৃহীত পুরস্কার ও মনোনয়নের তালিকা

লিওনার্দো ডিক্যাপ্রিও হলেন একজন মার্কিন অভিনেতা। তিনি ৫৪টি পুরস্কার জয় করেছেন এবং ১৬৩টি পুরস্কারের মনোনয়ন লাভ করেছেন, তন্মধ্যে ৪টি মনোনয়নে তিনি দ্বিতীয় স্থান লাভ করেন। তিনি ছয়টি একাডেমি পুরস্কারের মনোনয়ন থেকে একটি পুরস্কার, ১১টি গোল্ডেন গ্লোব পুরস্কারের মনোনয়ন থেকে তিনটি পুরস্কার, চারটি বাফটা পুরস্কারের মনোনয়ন থেকে একটি পুরস্কার এবং নয়টি স্ক্রিন অ্যাক্টরস গিল্ড পুরস্কারের মনোনয়ন থেকে একটি পুরস্কার অর্জন করেছেন।

## পুরস্কার ও মনোনয়ন
### একাডেমি পুরস্কার

### গোল্ডেন গ্লোব পুরস্কার

### বাফটা পুরস্কার

### স্ক্রিন অ্যাক্টরস গিল্ড পুরস্কার

## টীকা

## তথ্যসূত্র

বিষয়শ্রেণী:লিওনার্দো ডিক্যাপ্রিও
বিষয়শ্রেণী:অভিনেতা অনুযায়ী পুরস্কারের তালিকা
সিঙ্গাপুরের ধর্মবিশ্বাস

থাম্ব|শ্রী সিভান মন্দির, সিঙ্গাপুর।
সিঙ্গাপুর বিভিন্ন ধর্মাবলম্বী মানুষ রয়েছে, দেশটিতে অনেক আগে থেকেই বিভিন্ন ধর্মের মানুষের বসবাস বিদ্যমান। সিঙ্গাপুর একটি ক্ষুদ্র রাষ্ট্র হওয়া সত্ত্বেও রাষ্ট্রটি ধর্মনিরপেক্ষ এবং সব ধর্মের সহাবস্থানের জন্য অতি সুপরিচিত। বিশ্বের সব গুরুত্বপূর্ণ ধর্মই সিঙ্গাপুরে রয়েছে; সিঙ্গাপুরের সরকারী পরিসংখ্যান সব সময়ই বলে যে দেশটিতে মোট দশটি ধর্ম রয়েছে। ২০১৫ সালের একটি বৈশ্বিক গবেষণায় দেখা যায় যে সিঙ্গাপুরে বিশ্বের সব ধর্মই রয়েছে এবং বিশ্বের সবচেয়ে বেশি ধর্মনিরপেক্ষ দেশ সিঙ্গাপুরকেই ধরা হয় অনেক আগে থেকেই।

বৌদ্ধ ধর্মের মানুষ সিঙ্গাপুরে সবথেকে বেশি দেখা গিয়েছে যা দেশটির জনগণের ৭০ শতাংশ মানুষ দ্বারা পালিত; ২০২১ সালের সর্বশেষ পরিসংখ্যান এটাই বলে যে সিঙ্গাপুরে বৌদ্ধ ধর্মাবলম্বীই বেশি, এই বৌদ্ধদের প্রায় সবাই চীনা বংশোদ্ভূত।বর্তমানে সিঙ্গাপুরে বৌদ্ধ ধর্মাবলাম্বীর সংখ্যা দিন দিন বৃদ্ধি পাচ্ছে।

## সামাজিক অবস্থা
সিঙ্গাপুরের সংবিধান ধর্মনিরপেক্ষ এবং সিঙ্গাপুরের মানুষগুলোও সকল ধর্মের প্রতি সমান শ্রদ্ধাবান
## তথ্যসূত্র

বিষয়শ্রেণী:সিঙ্গাপুর
বিষয়শ্রেণী:এশিয়ার ধর্মবিশ্বাস
বিষয়শ্রেণী:সিঙ্গাপুরে ধর্ম
শরৎ শইকীয়া

**শরৎ শইকীয়া** (১১ মার্চ ১৯৪৮ – ১ আগস্ট ২০১৯) একজন ভারতীয় রাজনীতিবিদ ছিলেন যিনি ভারতীয় জনতা পার্টির রাজনীতির সাথে যুক্ত ছিলেন। তিনি তিনবার মাহমরা বিধানসভা কেন্দ্র থেকে আসাম বিধানসভার বিধায়ক হিসেবে নির্বাচিত হয়েছিলেন।

## প্রারম্ভিক জীবন ও শিক্ষা
শরৎ শইকীয়া ১৯৪৮ সালের ১১ মার্চ জন্মগ্রহণ করেন। তার বাবার নাম দুগেশ্বর শইকীয়া ও মায়েত নাম বিনয়া শইকীয়া। তার বাবা আসাম সরকারের মন্ত্রী ছিলেন। তিনি ১৯৭২ সালে ডিব্রুগড় বিশ্ববিদ্যালয় থেকে স্নাতক হন।

## রাজনৈতিক জীবন
শরৎ শইকীয়া ২০০১ সালে মাহমরা থেকে আসাম বিধানসভার সদস্য হিসেবে নির্বাচিত হয়েছিলেন। এরপর, তিনি ২০০৬ ও ২০১১ সালেও তিনি মাহমরা বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ভারতীয় জাতীয় কংগ্রেসের মনোনয়নে তিনবার বিধায়ক হিসেবে নির্বাচিত হলেও পরবর্তীতে তিনি ভারতীয় জনতা পার্টিতে যোগদান করেছিলেন।

## ব্যক্তিগত জীবন
শরৎ শইকীয়া ১৯৭৪ সালের ৫ মে সেওয়ালি শইকীয়ার সাথে বিবাহবন্ধনে আবদ্ধ হন। তাদের দুইটি সন্তান ছিল।

## মৃত্যু
শরৎ শইকীয়া ২০১৯ সালের ১ আগস্ট ৭১ বছর বয়সে প্রয়াত হন।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:ডিব্রুগড় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আসামের ভারতীয় জনতা পার্টির রাজনীতিবিদ
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
বিষয়শ্রেণী:আসাম বিধানসভার সদস্য ২০০১-২০০৬
বিষয়শ্রেণী:আসাম বিধানসভার সদস্য ২০০৬-২০১১
বিষয়শ্রেণী:আসাম বিধানসভার সদস্য ২০১১-২০১৬
শিবপুরী জেলা

**শিবপুরী  জেলা** হল ভারতের মধ্যপ্রদেশ রাজ্যের একটি জেলা। শিবপুরী শহরটির জেলা সদর। জেলাটি গোয়ালিয়র বিভাগের অন্তর্গত। ২০১১ সালের ভারতীয় জনগণনা অনুসারে রামবান জেলা মোট জনসংখ্যা ছিল ১,৭২৬,০৫০ জন এবং আয়তনে ৩৯৭৯ বর্গ কিলোমিটার।

## ইতিহাস

বর্তমানে শিবপুরী জেলার বেশিরভাগটাই গোয়ালিয়র রাজ্যের পূর্ববর্তী রাজ্য নরওয়ার জেলা গঠনে করা হয়েছিল এবং শিবপুরীকে জেলার প্রশাসনিক সদর দফতর হিসাবে গঠন করা হয়। ১৯৪৭ সালে ভারতের স্বাধীনতার পরে, রাজ্যগুলিকে ভারত সরকারকে স্বীকৃতি দেয় এবং শিবপুরী জেলার দক্ষিণ-পূর্বে জেলার খানিয়াধন রাজ্য, উত্তর-পূর্বের দতিয়া রাজ্যের কিছু অংশ এবং উত্তর-পশ্চিমে পৌরি এস্টেটের বেশিরভাগ অংশের সাথে এর সীমাগুলি যুক্ত করা হয়েছিল। শিবপুরী জেলা মধ্য ভারত নামে নতুন রাজ্যের অংশে পরিণত হয়েছিল, যা ১৯৫৬ সালে মধ্যপ্রদেশ রাজ্যে নামে নামাঙ্কিত হয়েছিল।

## নরওয়ার
নরওয়ার, ভারতের মধ্য প্রদেশ রাজ্যের শিবপুরী জেলার একটি নগর পঞ্চায়েত-শাসিত শহর। এটির অবস্থানের অক্ষাংশ ও দ্রাঘিমাংশ হল ২৩.৩২° উত্তর ৭৭.৯৭° পূর্ব॥  সমুদ্র সমতল হতে এর গড় উচ্চতা হল ৪৫২ মিটার (১৪৮২ ফুট)। জেলাটি ৪১ কিলোমিটার দূরে অবস্থিত কালী সিন্ধু নদীর ঠিক পূর্বদিকে নরওয়ার শহরের ঐতিহাসিক তাত্পর্য আছে। এটি নরওয়ারের মধ্যযুগীয় দুর্গ এবং ধান চাষের জন্য পরিচিত। সামোহ গ্রামের এক কৃষক এসআরআই পদ্ধতিতে এক ধানের আবাদ থেকে ১৩৮.৬ কুইন্টাল ধানের ফলন করে রেকর্ড করেন।

## অর্থনীতি
২০০৬ সালে পঞ্চয়েত রাজ মন্ত্রণালয় শিবপুরীকে দেশের ২৫০টি পিছিয়ে পড়া জেলার (মোট ৬৪০টির মধ্যে) একটি হিসাবে চিহ্নিত করেছে।  এটি মধ্য প্রদেশের ২৪টি জেলার মধ্যে একটি যা বর্তমানে ব্যাকওয়ার্ড রিজিন্স গ্রান্ট ফান্ড প্রোগ্র্যামের তহবিলের কর্মসূচির (বিআরজিএফ) তহবিল থেকে অনুদান পেয়ে থাকে।

## জনসংখ্যা
২০১১ সালের ভারতীয় জনগণনা অনুসারে শিবপুরী জেলা মোট জনসংখ্যা ছিল ১,৭২৬,০৫০ জন। প্রায় গাম্বিয়া  জনসংখ্যা অথবা মার্কিন যুক্তরাষ্ট্রের নেব্রাস্কা 
একে ভারতের ২৮০তম জনবহুল জেলায় পরিণত করেছে (৬৪০টি জেলার মধ্যে)।  জেলার জনসংখ্যার ঘনত্ব প্রতি বর্গকিলোমিটারে ১৬৮ জন লোক বসবাস করে (প্রতি বর্গমাইলে ৪৪০ জন)। ২০০১-২০১১ এর দশকে শিবপুরী জেলার জনসংখ্যা বৃদ্ধির হার ছিল ২২.৭৪% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৮৭৭ জন নারী রয়েছে।  সাক্ষরতার হার ৬৩.৭৩%।

২০১১ সালের ভারতীয় জনগণনার সময় শিবপুরী জেলার ৯৮.৯৬% জনগণ হিন্দি বলে, ১.০৮% পাঞ্জাবি, ০.৪৫% উর্দু তাদের প্রথম ভাষা হিসাবে ব্যবহার করে থাকে।

## তথ্যসূত্র

## বহিঃসংযোগ
*Shivpuri শিবপুরী জেলার ওয়েবসাইট

বিষয়শ্রেণী:মধ্যপ্রদেশের জেলা
বিষয়শ্রেণী:শিবপুরী জেলা
প্রণীতা তালুকদার

**প্রণীতা তালুকদার** একজন ভারতীয় শিক্ষক, সমাজকর্মী ও রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি দুইবার সরভোগ বিধানসভা কেন্দ্রের বিধায়ক হিসেবে নির্বাচিত হয়েছিলেন। নারীদের জন্য তার অবদানের স্বীকৃতি হিসেবে তাকে স্ত্রী শক্তি পুরস্কার প্রদান করা হয়েছিল।

## জীবনী
প্রণীতা তালুকদার ১৯৩৫ সালে জন্মগ্রহণ করেন। তার স্বামী ঘনশ্যাম তালুকদার আসাম বিধানসভার বিধায়ক এবং বরানগর কলেজের প্রতিষ্ঠাতা ছিলেন।

প্রণীতা তালুকদার সোরালি উচ্চ মাধ্যমিক বিদ্যালয়ের প্রধান শিক্ষিকা ছিলেন। এছাড়া, তিনি বরানগর কলেজ ও বরপেতা সোরালি কলেজে শিক্ষকতা করেছেন।

প্রণীতা তালুকদার ১৯৬৭ সালে সরভোগ থেকে আসাম বিধানসভার সদস্য হিসেবে নির্বাচিত হয়েছিলেন। এরপর, ১৯৭২ সালে তিনি আবারো উক্ত বিধানসভা কেন্দ্রের বিধায়ক হিসেবে নির্বাচিত হন।

প্রণীতা তালুকদার কেন্দ্রীয় নারী ও শিশুকল্যাণ সংস্থার সভাপতি ছিলেন। তিনি ২০১৩ সালে নারীদের জন্য তার অবদানের স্বীকৃতি হিসেবে স্ত্রী শক্তি পুরস্কার লাভ করেন।

প্রণীতা তালুকদার ২০১৯ সালের ২০ এপ্রিল প্রয়াত হন।

## তথ্যসূত্র

বিষয়শ্রেণী:১৯৩৫-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:রাজনীতিতে ভারতীয় নারী
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
বিষয়শ্রেণী:আসাম বিধানসভার নারী সদস্য
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:আসাম বিধানসভার সদস্য ১৯৬৭-১৯৭২
বিষয়শ্রেণী:আসাম বিধানসভার সদস্য ১৯৭২-১৯৭৮